शहर की तासीर अलग होने से यहां पर्व-त्‍योहारों की रंगत भी अनूठी है. बात अगर होली की हो तो फक्‍कड़पन से रचे बसे शहर में मस्‍ती का ग्राफ चौगुना होना लाजिमी है. यहां होली में शरीर ही नहीं मन भी इंद्रधनुषी हो जाता है. भगवान अवधूत की नगरी में होली सिर्फ रंग-गुलाल, अबीर तक सीमित नहीं होती. यहां तो रंग-भंग, गारी (गाली) और लोक संगीत की जुगलबंदी का नाम होली है. मृत्‍यु उत्‍सवी शहर में कोई ऐसी जगह नहीं होती जहां होली की रंगत न दिखती हो.